વડાપ્રધાન નરેન્દ્ર મોદીએ ભાવનગર પછી જૂનાગઢમાં જનસભાને સંબોધી હતી. અને તેમણે અનેક વિકાસના મુદ્દા જણાવ્યા હતા. સૌની યોજનાથી લઇને વીમા યોજના દ્વારા તેમની સરકારે લોકોને કેવી રીતે સહાય કરી હતી તે તેમને જણાવ્યું હતું. ઉલ્લેખનીય છે 2017ની ગુજરાત વિધાનસભાની ચૂંટણી માટે વડાપ્રધાન નરેન્દ્ર મોદી હાલ બે દિવસથી ગુજરાતમાં વિવિધ સ્થળે જનસભા કરીને ગુજરાતમાં ભાજપનો પ્રચાર કરી રહ્યા છે. ત્યારે જૂનાગઢ ખાતે વડાપ્રધાન નરેન્દ્ર મોદીએ તેમના ભાષણમાં કોંગ્રેસ પર પ્રહાર કરતા કહ્યું હતું કે કોંગ્રેસ જનતાને હેન્ડપંપ આપવાની વાત કરીને ચૂંટણી લડતી હતી પરંતું તેમણે અમારી જેમ સૌની યોજનાની તો ક્યારેય કલ્પના પણ નહોતી કરી. સાથે જ તેમણે કહ્યું કે 2017 ની આ ચૂંટણીમાં અભૂતપૂર્વ વાતાવરણ હું જોઉં છું એમાં ફક્ત ભાજપ જીતે એટલું જ નહીં પણ ગુજરાતને ખેદાન-મેદાન કરવા ઈચ્છતા તત્વોને સજા કરવાનો મિજાજ આ વખતે ગુજરાતમાં જોવા મળે છે